Ettepanek: NÕUKOGU OTSUS seisukoha kohta, mille Euroopa Liit võtab AKV–ELi ministrite nõukogus Somaalia Liitvabariigi staatuse kohta seoses koostöölepinguga ühelt poolt Aafrika, Kariibi mere ja Vaikse ookeani riikide rühma ning teiselt poolt Euroopa Ühenduse ja selle liikmesriikide vahel /* COM/2013/0272 final - 2013/0145 (NLE) */





SELETUSKIRI 23. juunil 2000 kirjutasid ühelt poolt Aafrika, Kariibi mere ja Vaikse ookeani piirkonna riikide rühm (edaspidi „AKV riigid”) ning teiselt poolt Euroopa Ühendus ja selle liikmesriigid Cotonous (Benin) alla partnerluslepingule (edaspidi „Cotonou leping”). 25. juunil 2005 kirjutasid AKV riigid ja Euroopa Ühendus ning selle liikmesriigid Luxembourgis alla Cotonou lepingut muutvale lepingule. Vastavalt nimetatud lepingu artikli 93 lõikele 3 jõustus muudetud Cotonou leping 1. juulil 2008 pärast seda, kui selle olid ratifitseerinud Euroopa Ühendus ja selle liikmesriigid ning kaks kolmandikku AKV riikidest. 22. juunil 2010 kirjutasid AKV riigid ja Euroopa Liit Ouagadougous alla Cotonou lepingut teist korda muutvale lepingule, mida on kohaldatud ajutiselt alates 31. oktoobrist 2010. Somaalia Liitvabariigi välisasjade ja rahvusvahelise koostöö minister, Tema Ekstsellents Fawzia Yusuf Adam esitas lepingu artikli 94 kohaselt ametliku taotluse vaatlejastaatuse saamiseks ja Cotonou lepinguga ühinemiseks 25. veebruari 2013. aasta kirjas, mis saadeti ELi välispoliitika kõrgele esindajale ja komisjoni asepresidendile Catherine Ashtonile ning AKV-ELi nõukogu presidendile Euroopa Liidu Nõukogu peasekretariaadi kaudu. Euroopa Liit peaks sellele taotlusele positiivselt vastama ning see tuleks heaks kiita AKV-ELi ministrite ühisnõukogu ametliku otsusega kohtumisel, mis leiab aset 6. ja 7. juunil 2013 Brüsselis. Vastavalt Euroopa Liidu toimimise lepingu artikli 218 lõikele 10 teavitatakse sellest Euroopa Parlamenti. Komisjon teeb seega ettepaneku, et nõukogu võtaks vastu lisatud ettepaneku, mis käsitleb ELi seisukohta Somaalia Liitvabariigi staatuse kohta seoses muudetud Cotonou lepinguga. 2013/0145 (NLE) Ettepanek: NÕUKOGU OTSUS seisukoha kohta, mille Euroopa Liit võtab AKV–ELi ministrite nõukogus Somaalia Liitvabariigi staatuse kohta seoses koostöölepinguga ühelt poolt Aafrika, Kariibi mere ja Vaikse ookeani riikide rühma ning teiselt poolt Euroopa Ühenduse ja selle liikmesriikide vahel EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artiklit 217 koostoimes artikli 218 lõikega 9, võttes arvesse Euroopa Komisjoni ettepanekut ning arvestades järgmist: (1) Ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa Ühenduse ja selle liikmesriikide vahel sõlmitud partnerlusleping, millele kirjutati alla Cotonous 23. juunil 2000[1] ning mida muudeti esimest korda 25. juunil 2005 Luxembourgis[2] (edaspidi „Cotonou leping”), jõustus 1. juulil 2008 vastavalt selle artikli 93 lõikele 3. Cotonou lepingut muudeti teist korda Ouagadougous 22. juunil 2010[3]. Cotonou lepingu teist muudatust on kohaldatud ajutiselt alates 31. oktoobrist 2010[4]. (2) Cotonou lepingu artiklis 94 on sätestatud, et riik esitab ühinemistaotluse AKV-ELi ministrite nõukogule, kes peab selle heaks kiitma. (3) 25. veebruaril 2013 esitas Somaalia Liitvabariik Cotonou lepingu artikli 94 kohaselt ühinemistaotluse. (4) Euroopa Liit peaks toetama Somaalia ühinemise heakskiitmist AKV-ELi ministrite nõukogu poolt, Somaalia Liitvabariik peaks andma ühinemisakti hoiule lepingu hoiulevõtjatele, kelleks on Euroopa Liidu Nõukogu peasekretariaat ja AKV riikide sekretariaat. (5) Seepärast on asjakohane määrata kindlaks Euroopa Liidu nimel AKV-ELi ministrite nõukogus võetav seisukoht, ON VASTU VÕTNUD KÄESOLEVA OTSUSE: Ainus artikkel Euroopa Liidu seisukoht AKV-ELi ministrite nõukogus seoses Somaalia Liitvabariigi taotlusega saada vaatlejastaatus ja ühineda seejärel Cotonou lepinguga (mida on muudetud Luxembourgis ja Ouagadougous) on nimetatud taotlus heaks kiita vastavalt lisatud AKV-ELi ministrite nõukogu otsuse eelnõus kehtestatud tingimustele. AKV-ELi ministrite nõukogu otsuse lisatud eelnõus võib poolte kokkuleppel teha vormilisi ja väiksemaid muudatusi, ilma et nimetatud otsust oleks vaja muuta. Brüssel, Nõukogu nimel eesistuja LISA Eelnõu: AKV-ELi MINISTRITE NÕUKOGU, otsus nr …/..., [kuupäev], mis käsitleb Somaalia Liitvabariigi vaatlejastaatust ja sellele järgnevat ühinemist koostöölepinguga ühelt poolt Aafrika, Kariibi mere ja Vaikse ookeani riikide rühma ning teiselt poolt Euroopa Ühenduse ja selle liikmesriikide vahel AKV-ELi MINISTRITE NÕUKOGU, võttes arvesse ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa Ühenduse ja selle liikmesriikide vahel Cotonous 23. juunil 2000 alla kirjutatud partnerluslepingut,[5] mida muudeti esimest korda 25. juunil 2005 Luxembourgis[6] ja teist korda 22. juunil 2010 Ouagadougous[7] (edaspidi „Cotonou leping”), eriti selle artiklit 94, võttes arvesse AKV-EÜ ministrite nõukogu 8. märtsi 2005. aasta otsust nr 1/2005, millega võetakse vastu AKV-EÜ ministrite nõukogu töökord,[8] eriti selle artikli 8 lõiget 2, ning arvestades järgmist: (1) Cotonou leping jõustus 1. juulil 2008 vastavalt selle artikli 93 lõikele 3. Seda muudeti esimest korda Luxembourgis 25. juunil 2005 ja teist korda Ouagadougous 22. juunil 2010. Teist muudatust on kohaldatud ajutiselt alates 31. oktoobrist 2010[9]. (2) Cotonou lepingu artiklis 94 on sätestatud, et riik esitab ühinemistaotluse AKV-ELi ministrite nõukogule, kes peab selle heaks kiitma. (3) 25. veebruaril 2013 esitas Somaalia Liitvabariik Cotonou lepingu artikli 94 kohaselt vaatlejastaatuse saamise ja ühinemistaotluse. (4) Somaalia Liitvabariik peaks andma ühinemisakti hoiule lepingu hoiulevõtjatele, kelleks on Euroopa Liidu Nõukogu peasekretariaat ja AKV riikide sekretariaat. ON TEINUD JÄRGMISE OTSUSE: Artikkel 1 Ühinemis- ja vaatlejastaatuse taotluse heakskiitmine Somaalia Liitvabariigi taotlus ühinemiseks ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa Ühenduse ja selle liikmesriikide vahel sõlmitud partnerluslepinguga, millele kirjutati alla Cotonous 23. juunil 2000 ja mida muudeti esimest korda Luxembourgis 25. juunil 2005 ning teist korda Ouagadougous 22. juunil 2010, kiidetakse heaks. Somaalia Liitvabariik annab ühinemisakti hoiule lepingu hoiulevõtjatele, kelleks on Euroopa Liidu Nõukogu peasekretariaat ja AKV riikide sekretariaat. Kuni ühinemiseni võib Somaalia Liitvabariik osaleda nõukogu istungitel vaatlejana. Artikkel 2 Jõustumine Käesolev otsus jõustub järgmisel päeval pärast selle vastuvõtmist. [Koht], AKV-ELi ministrite nõukogu nimel eesistuja [1] EÜT L 317, 15.12.2000, lk 3. [2] Leping, millega muudetakse koostöölepingut ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa Ühenduse ja selle liikmesriikide vahel, millele on alla kirjutatud Cotonous 23. juunil 2000 (ELT L 209, 11.8.2005, lk 27). [3] Leping, millega muudetakse teist korda partnerluslepingut ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa Ühenduse ja selle liikmesriikide vahel, millele on alla kirjutatud 23. juunil 2000 Cotonous ja mida on muudetud esimest korda 25. juunil 2005 Luxembourgis (ELT L 287, 4.11.2010, lk 3). [4] AKV-ELi ministrite nõukogu 21. juuni 2010. aasta otsus nr 2/2010 (ELT L 287, 4.11.2010, lk 68). [5] EÜT L 317, 15.12.2000, lk 3. [6] Leping, millega muudetakse koostöölepingut ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa Ühenduse ja selle liikmesriikide vahel, millele on alla kirjutatud Cotonous 23. juunil 2000 (ELT L 209, 11.8.2005, lk 27). [7] Leping, millega muudetakse teist korda partnerluslepingut ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa Ühenduse ja selle liikmesriikide vahel, millele on alla kirjutatud 23. juunil 2000 Cotonous ja mida muudeti esimest korda 25. juunil 2005 Luxembourgis (ELT L 287, 4.11.2010, lk 3). [8] ELT L 95, 14.4.2005, lk 44. [9] AKV-ELi Ministrite nõukogu 21. juuni 2010. aasta otsus nr 2/2010 (ELT L 287, 4.11.2010, lk 68).